في يوم من الأيام راجل لقى شرنقة فراشة في الغابة. قعد هناك لمدة ساعات كتير وهو بيراقب الفراشة. وفجأة، ظهرت فتحة صغيرة والفراشة بدأت تبذل مجهود كبير عشان تخرج جسمها من الفتحة الصغيرة دي. وبعدين باين إنها وقفت عن التقدم. كان شكلها كإنها وصلت لأقصى حد ممكن ومش قادرة تكمل.

فالراجل قرر يساعد الفراشة. قص الجزء الباقي من الشرنقة عشان الفراشة تطلع بسهولة. لكن للمفاجأة، لما الفراشة طلعت من الشرنقة طلعت بجسم تقيل وجناحات صغيرة جداً.

الراجل فضل يراقب الفراشة عشان كان متوقع إن جسمها هيصغر في أي لحظة والجناحات هتكبر وهتقدر تطير. لكن محصلش حاجة من دول! في الحقيقة، الفراشة قضت باقي حياتها بتزحف بجسمها التقيل وجناحاتها الصغيرة. وعمرها ما قدرت تطير.

الراجل كان طيب القلب، بس مكانش فاهم قوانين الطبيعة. قبل ما الفراشة تطلع من الشرنقة، لازم السوائل اللي في جسمها تتدفع لجناحاتها، وبعدين تبقى جاهزة للطيران. لازم تمر بكفاح صعب عشان تخرج من الفتحة الصغيرة وتنال حريتها من الشرنقة.

ساعات الكفاح هو بالظبط اللي محتاجينه في حياتنا. لو ربنا سمح لنا نعيش حياتنا من غير أي صعوبات، ده هيخلينا نفشل. مش هنبقى أقوياء زي ما كان ممكن نكون، وعمرنا ما هنقدر نطير.
إيه رأيك في الراجل ده؟
صبور بس قاسي حريص وحكيم طيب بس مش فاهم شجاع وظريف